ועדת הכספים, כנסת 16, פרוטוקול מספר , 2005-08-10 11:20

ניסן סלומינסקי: נעבור לתקנות ניירות ערך.

ניסן סלומינסקי: אנחנו שומעים דיווח במה להשקיע בימים אלה.

משה טרי: בוקר טוב.

משה טרי: קודם כול, בשבילי היום הוא ציון דרך.

משה טרי: יש כאן סדרה של תקנות, שעוסקות בשני דברים מרכזיים: תשקיף מדף וניירות ערך מסחריים.

משה טרי: בעצם כל הדברים האלה באו לטפל באחד החסמים הקריטיים ביותר בגיוס כספים בשוק ההון.

משה טרי: לפני שנתיים מיניתי ועדה, שגם היא ועדת בכר, ועדת רובי בכר.

משה טרי: תפקידה היה להמליץ לי מה החסמים שמונעים התפתחות של שוק חוץ-בנקאי, או מה צריכים להיות התנאים בשוק ההון כשהוא מתחרה במתן אשראי מול המערכת הבנקאית.

משה טרי: הוועדה הצביעה על החסמים העיקריים להיווצרות השוק הזה.

משה טרי: חלק מההמלצות נמצא כאן – תהליך התשקיף, עלויות התשקיף.

משה טרי: את כל מה שאני אומר כאן יכולנו לעשות אחרי שאישרנו לפני כמה חודשים את מודל הדיווח החדש של ברנע, שיצר רמה חדשה של דיווח בישראל.

בנימין אלון: הדברים הטכניים האלה מנעו שוק משני?

בנימין אלון: מה עם ועדת ברודט?

משה טרי: זה משהו אחר.

משה טרי: התקנות האלה הן באמת מהפכה בשוק הזה, ואני צופה שמעכשיו גיוסי ההון יהיו קלים הרבה יותר וגדולים הרבה יותר.

משה טרי: מה זה תשקיף מדף?

משה טרי: בעצם הבאנו את זה לרמה כמו בארצות-הברית.

משה טרי: תשקיף המדף יהיה מונח, כמובן יצטרכו לעמוד בסטנדרטים שנקבעו, והוא יהיה פתוח לשנתיים.

משה טרי: כשתרצה לגייס והשוק יצדיק זאת, תוכל לגייס.

משה טרי: בתוך שעות ספורות, במשך שנתיים התשקיף יהיה פתוח.

משה טרי: שנית, ניירות ערך מסחריים אמורים להתחרות עם האשראי לזמן קצר.

משה טרי: גם הסכמנו להוריד עלויות, כדי לעודד א השוק הזה.

משה טרי: חבר הכנסת אלון, אלו בדיוק הדברים המרכזיים שהוועדה המכובדת ישבה והגיעה למסקנה שהם הנחוצים.

משה טרי: מה ההבדל בין גיוס מהבנק לבין גיוס משוק ההון?

משה טרי: בבנק עושים בדיקה, והלקוח עושה חוזה.

משה טרי: בשוק ההון צריך תשקיף, צריך גילוי.

משה טרי: כאן התייעלנו מאוד, אחרי בדיקה במה צריך לעמוד, והגענו למסקנה שתשקיף מדף הוא אחד החסמים שמנעו.

משה טרי: היו גם עלויות שהכבידו על השוק, והסכמנו להוריד אותן.

משה טרי: בהזדמנות זו אנו מורידים את האגרות גם על הריטים שאושרו ברפורמה במס.

משה טרי: הם נכנסים לתוקף ב-1 בינואר 2006.

משה טרי: כל הכלים אמורים להתחרות במערכת הבנקאית.

אהוד רצאבי: לגבי הריטים צריך תקנות נוספות?

דניאל רימון: מבחינת מס לא, לדעתי, זה מוסדר בפקודה.

דניאל רימון: אל תתפוס אותי במילה.

משה טרי: אנחנו נתנו פטור לשנתיים, כדי לעודד את המכשירים האלה.

משה טרי: אני אומר לכם: באמת יש כאן ציון דרך.

משה טרי: זאת מהפכה שתשקיף מדף וניירות מסחריים יוצאים.

משה טרי: זאת התחרות האמיתית מול המערכת הבנקאית.

ניסן סלומינסקי: אתם צריכים להתרגש, כי אני מרגיש ממשה שזאת מהפכה גדולה, ואנחנו לא מרגישים אותה מספיק.

משה טרי: אני אומר לך, ג'ומס, אני מתפלא שאתה לא מתרגש.

משה טרי: זאת באמת מהפכה.

חיים אורון: המנועים למהפכה הולכים לאט.

חיים אורון: בכלל, למהפכות יש לי סימפטיה עקרונית.

משה טרי: איגוד הבנקים, איגוד החברות וכל הגורמים בשוק מברכים על המהלך הזה.

משה טרי: אני חושב שלא צריך להכביר מילים.

משה טרי: אתם רואים את הנוכחות הדלה של כל הגורמים האלה.

ניסן סלומינסקי: בשנתיים שהתשקיף על המדף, אתם בודקים שאין שינויים?

משה טרי: ודאי שחובה להציג כל שינוי.

משה טרי: אנחנו גם יודעים לפקח על כך.

דניאל רימון: בכל פעם שמצהירים, יש לתת דוח הצהרת מדף, עם עדכון כל הפרטים.

דניאל רימון: וכמובן פרטים מלאים על הכמות.

משה טרי: בדבר הזה התאמנו את עצמנו למתקדמים שבשוקי ההון בעולם.

ניסן סלומינסקי: יש מישהו מהמוזמנים שרוצה להציג צד קצת אחר?

ניסן סלומינסקי: זווית אחרת?

גד סואן: אני מנכ"ל איגוד החברות הציבוריות.

גד סואן: אני לא רוצה להציג צד אחר.

גד סואן: אני רוצה לציין: ניירות ערך מסחריים זה נושא שקיים בעולם הגדול בהיקפים אדירים.

גד סואן: המסחר בניירות ערך מסחריים הוא פי כמה מהיקף הסחר במניות ובאגרות החוב.

גד סואן: אלו דברים לטווח קצר, שבוע עד שנה.

גד סואן: שוק ההון הישראלי סובל מחיסרון של שימוש יעיל במכשיר הזה.

גד סואן: אנחנו כאיגוד פנינו לרשות לניירות ערך ולממונה על שוק ההון, אז גב' ציפי סאמט.

גד סואן: מנהלת הרשות היתה אז גב' מירי כץ.

גד סואן: פנינו לפני 5-6 שנים, וביקשנו להתחיל לטפל בזה.

גד סואן: אני מברך על היוזמה של משה שמינה ועדה והקים את הדברים.

גד סואן: זה ראוי לכל שבח.

גד סואן: הנושא השני, תשקיף מדף, נותן הקלה לחברות לאפשר לקצר את זמן ההנפקה.

גד סואן: למי שיודע, וג'ומס ודאי מכיר את החברות הקיבוציות ששוקלות הנפקה, זה תהליך ארוך ומייגע.

גד סואן: כשיש אפשרות לתת תשקיף פעם אחת, ואחר כך הוא קיים, במשך שנתיים,

ניסן סלומינסקי: כמו עמותות מדף, עובדים קשה, כשרוצים להשתמש, שולפים.

אהוד רצאבי: רואי חשבון ועורכי דין ירוויחו פחות?

ניסן סלומינסקי: כן, לכן אתה מנוע מלהשתתף בהצבעה.

גד סואן: לא בכדי אנחנו מנדנדים גם ליושב-ראש הוועדה וגם למנכ"ל הוועדה לזרז, להביא התקנות האלה.

גד סואן: אני חושב שהיו צריכים להגיש אותן כבר לפני חודשיים, אבל היו לכם כנראה בעיות אחרות.

אהוד רצאבי: בעיות שוליות.

גד סואן: אנחנו שמחים שזה הגיע סוף סוף לדיון.

גד סואן: יש לנו הערה קטנה.

קריאה: איגוד הבנקים לא הופיע, איגוד התעשיינים לא הופיע.

קריאה: נתנו הסכמתם.

דניאל רימון: אחרי דברי מר סואן יש כמה הערות שלנו לנוסח, להוסיף לפרוטוקול.

ניסן סלומינסקי: למה זה לא נעשה לפני כן?

דניאלה רימון: העירו לנו הערות היום במסדרון וגם אתמול.

דניאלה רימון: תיקונים מהסוג הזה יבואו לכאן, לא משהו אחר.

נתי שילה: יש לנו הערה אחת לנוסח.

נתי שילה: זה מופיע בשתי התקנות, גם בתשקיפי מדף וגם בניירות ערך מסחריים: ההקלות שניתנות על-פי התקנות, שעליהן אנחנו מברכים, נמנעות מגוף או מחברה שלא עמדו בדרישות הדיווח שחלות על החברות הציבוריות במהלך שלוש שנים לפני גיוס הכסף.

נתי שילה: הנושא העקרוני הזה, גם הוא מקובל עלינו, אולם ביקשנו לחדד את הנוסח.

נתי שילה: למשל היום בסעיף 7 כתוב "לא קיים את הדרישות הנוגעות לדיווח החלות עליו, כולן או מקצתן".

נתי שילה: ביקשנו שהעניין יהיה יותר מחודד, מה זה נקרא "לא קיים את הדרישות"?

נתי שילה: מי מחליט?

דניאל רימון: קיבלנו את ההערה.

דניאל רימון: נקריא את התיקון.

משה טרי: הסכמנו על זה.

ניסן סלומינסקי: אז תדלגו על מה שמוסכם.

ניסן סלומינסקי: לא ניכנס לזה.

נתי שילה: נושא נוסף גם הוא במניעת ההקלות.

נתי שילה: במקרה הוקדם אמרנו שיש הסכמה כשיש בעיה של אי קיום דרישות התאגיד.

נתי שילה: נושא נוסף: "תקופה של 36 חודשים שקדמו ליום פרסום התשקיף הורשע נושא משרה בו בעבירה לפי חוק זה…".

נתי שילה: חשבנו שבמקרה שבו היה מקרה כזה עם נושא משרה, שבגללו לא נעשה דיווח כראוי, אבל אותו נושא משרה כבר לא עובד או פוטר מהחברה בגלל זה,

גד סואן: אם הוא פוטר מהחברה בגלל אותו אירוע.

נתי שילה: אז לא צריך למשיך להעניש את החברה.

דניאל רימון: יש לנו קושי עם זה.

ניסן סלומינסקי: כי אתם חושבים שאולי הוא הש"ג?

דניאלה גורני: לא רק, זה נובע מהתפיסה של החברה.

ניסן סלומינסקי: בסדר.

ניסן סלומינסקי: יש עוד מישהו שנמצא כאן פרט לחברות הציבוריות?

ניסן סלומינסקי: אין אף אחד.

ניסן סלומינסקי: כלומר, אפשר לומר שכל האחרים שלא הופיעו והוזמנו, בשתיקתם או באי-הופעתם מסכימים ומעודדים ומשבחים.

דניאל רימון: יותר מזה: הזמנו את כל הגורמים הרלוונטיים לשימוע, הם באו, ההערות שאמרו התקבלו.

דניאל רימון: הם שיבחו.

ניסן סלומינסקי: אם כן, אני מבין שפרט להערה האחרונה הכול מקובל ומשובח.

ניסן סלומינסקי: אנא תסבירו למה אתם לא מקבלים את ההערה שלהם.

בנימין אלון: קודם כול אני מבקש לשאול במה מדובר.

בנימין אלון: חברות ברמה מסוימת?

בנימין אלון: אתם מדברים על מניות של קרן,

משה טרי: לא קרן, חברות.

בנימין אלון: הפטור שאתם נותנים, למי?

משה טרי: אנחנו מדברים כאן על שני דברים: תשקיף והצד הכספי.

משה טרי: כשבאתי והקמתי את הוועדה המטרה היתה לבדוק מה צריך לעשות על מנת להפוך את שוק ההון לחלופה למערכת הבנקאית.

משה טרי: הגענו למסקנה שהחסמים הם התשקיף.

בנימין אלון: החלופה למי?

בנימין אלון: למי שמחפש כסף?

משה טרי: כן, חברות שמחפשות כסף לממן פרויקטים.

בנימין אלון: באילו טווחים?

משה טרי: זה לא משנה.

ניסן סלומינסקי: במקום בנק יש דרך אחרת.

משה טרי: המטרה לממן פעילות כלכלית.

משה טרי: כשאתה רוצה לממן פעילות כלכלית ואתה חברה, אתה הולך לבנקים.

משה טרי: היום הבנקים מממנים 97% מהתל"ג, למיטב ידיעתי, מה-GDP.

אבשלום וילן: מה המצב בעולם המפותח?

משה טרי: חצי-חצי.

בנימין אלון: איך זה יתבצע?

בנימין אלון: "קלאב מרקט" רוצה לממן רשת שיווק, למי הוא הולך?

משה טרי: משק לא יכול להשליך את כל יהבו על הבנקים.

משה טרי: אם קורה משהו, הכול משותק.

ניסן סלומינסקי: זה גם יקר יותר, אין תחרות.

משה טרי: באה חברה והולכת לבנק.

משה טרי: אם יש חלופה, הולכים גם לשוק ההון.

משה טרי: מה התהליך בבנק?

משה טרי: חותמים על חוזה, מקבלים, עושים בדיקות.

משה טרי: תהליך קצר יחסית.

משה טרי: החלופה היא תשקיף, שזה סטריפטיז, זה כל המהלך.

משה טרי: יש לזה עלויות.

משה טרי: בעצם הפחיתו את האטרקטיביות ואת הכדאיות בגיוס בשוק ההון.

משה טרי: בדקנו מה קורה בעולם.

משה טרי: אנחנו לא ממציאים שום דבר.

משה טרי: הגענו למסקנה שחברות שיהיה להן רקורד של התנהלות, שהציבור כבר מכיר אותן, שאין עליהן כל מיני חטוטרות, יוכלו לשים תשקיף שיהיה פתוח לשנתיים.

משה טרי: כאשר הן ימצאו לנכון לגייס, הן יוכלו להיכנס.

משה טרי: בתוך שעה אפשר לגייס למשך שנתיים.

אהוד רצאבי: הוא מכין תשקיף, עובר את האישורים, יושב על המדף לשעת הצורך.

אהוד רצאבי: אם הוא רוצה גיוס נוסף, צריך תשקיף אחר.

בנימין אלון: אגרה נוספת.

משה טרי: לא, הורדנו.

משה טרי: אחרי שנתיים צריך שוב.

אהוד רצאבי: בטווח השנתיים, אפשר לעשות גיוס נוסף על אותו תשקיף?

ניסן סלומינסקי: כן, והם בודקים.

משה טרי: לא.

משה טרי: חלה עליך החובה לדווח אם היו שינויים.

בנימין אלון: בעבר חברה שרצתה לצאת ולגייס כסף, רק לצורך זה הביאה תשקיף, והוא היה שקוף רק עובר לגיוס הכסף.

משה טרי: כן, בעבר אחרי חצי שנה היה צריך להביא תשקיף חדש.

ניסן סלומינסקי: זו פרוצדורה שלוקחת הרבה זמן.

ניסן סלומינסקי: משה טרי: ועולה כסף.

בנימין אלון: הזמן והכסף של הכנת התשקיף, זה מה שמנע?

דניאלה גורני: הרעיון הוא להשתמש באותו תשקיף יותר מפעם אחת.

דניאלה גורני: זה הרעיון.

ניסן סלומינסקי: והוא מוכן.

ניסן סלומינסקי: כמה עולה תשקיף?

גד סואן: תשקיף עולה הרבה מאוד כסף, והבעיה היא לא רק הכסף.

גד סואן: הבעיה היא הזמן.

גד סואן: זה יכול להימשך חצי שנה, ארבעה חודשים, הלוך חזור.

לייזה חיימוביץ: חוסכים ביורוקרטיה.

בנימין אלון: רק עכשיו אני מבין.

בנימין אלון: אני רוצה להבין, אתה אומר שבארץ זה הכול נתון לעניין הבנקאי.

בנימין אלון: האם יש בארץ תרבות של משקיעים שלומדים תשקיפים, שהולכים לבית החרושת ומסתכלים?

משה טרי: שאלה יפה.

בנימין אלון: זה לא קיים.

בנימין אלון: אתה קופץ עם אגרות טכניות.

בנימין אלון: אני לא מדבר על ספקולנטים…; גם משקיעים עם יותר סבלנות – מי לומד?

בנימין אלון: מי מסתכל?

בנימין אלון: לא מסתכלים.

משה טרי: שאלה יפה.

בנימין אלון: צריך מערך חינוך, שהעם ידע מה זה בורסה.

משה טרי: אתה צודק, ההערה שלך בהחלט במקום.

משה טרי: אני מניח שנבוא אליכם בעניין הזה.

משה טרי: אבל מעבר לציבור, יש ציבור רחב מאוד של אנליסטים, עיתונאים, אנשי עסקים, שבשבילם זה חומר שבלעדיו הם לא יכולים לקבל החלטת השקעה.

בנימין אלון: עיתונאים וחברי כנסת הולכים על הפיקנטי.

בנימין אלון: המשקיע משקיע את הכסף שלו.

ניסן סלומינסקי: הוא לא עושה זאת לבד.

ניסן סלומינסקי: תמיד יש יועצים.

בנימין אלון: אני לא רוצה להפריע בחגיגות.

בנימין אלון: אני מבין שאתה חוגג כי אתה רואה את המטרה מתגשמת.

בנימין אלון: מניסיון החיים שלי, לא בתחומים פיננסיים, קשה לי להאמין שתיקונים טכניים הם מהפכה.

משה טרי: זה טכני?

משה טרי: על מה אתה מדבר?

בנימין אלון: צריך מודעות ציבורית, כולל תקציבים שלכם להסברה למשקיע הנבון.

משה טרי: אתה צודק, זה סיפור אחר.

דניאלה גורני: המכשיר הוא בידי המנפיק.

דניאלה גורני: הוא יהיה יותר קל בגיוס כסף.

ניסן סלומינסקי: חיסכון בכסף ובזמן, זה לא טכני.

בנימין אלון: להם זה לא טכני.

דניאלה גורני: ההקלות מיועדות למנפיקים.

ניסן סלומינסקי: אם כך, אני מבקש שתיתנו תשובה על ההערה הקודמת, כדי שנוכל להתקדם.

אבשלום וילן: רק שאלה קטנה.

אבשלום וילן: קודם כול, אני מצהיר לפרוטוקול שבמקרה אני בעל עניין, כי החברה שלנו בהנפקה.

אבשלום וילן: המפעל שלנו.

אבשלום וילן: הרעיון מאוד יפה, אבל בשינויים האדירים שיכולים להיות בתוך שנתיים איך מגינים על המשקיעים.

אבשלום וילן: אולי הכול השתנה?

דניאלה גורני: יש על זה תשובה.

לייזה חימוביץ: זה תשקיף מלא שמקבל היתר.

לייזה חימוביץ: מאותו רגע, למשך שנתיים, חובה על החברה לעדכנו בכל השינויים.

אבשלום וילן: כל רבעון?

גד סואן: אפילו כל שינוי, לא כל רבעון.

לייזה חימוביץ: למה מר טרי אמר שזו מהפכה?

לייזה חימוביץ: כשעשינו את היישום של עקרונות ועדת ברנע, היא קבעה שכל המידע השוטף שצריך להיות בחיים, שעל בסיסו נעשות עסקאות ברוסה, צריך להיות כל יום טוב כמו תשקיף.

לייזה חימוביץ: המצב שבו רק בתשקיף יש מספיק מידע, את זה תיקנו.

לייזה חימוביץ: היום המידע אחיד, ולכן אין משמעות לתוספת המידע הגדולה.

לייזה חימוביץ: בכל מקרה, יש חובת עדכון.

בנימין אלון: חובת עדכון חלה באילו מצבים?

משה טרי: בכל מצב.

משה טרי: כל שינוי מהותי.

בנימין אלון: שינוי מהותי – זה דבר ברור?

לייזה חימוביץ: זה כתוב בתקנות.

בנימין אלון: הפיקוח הוא שלכם?

בנימין אלון: לדעתי, במקומות נורמליים, לא במדינת ישראל, המשקיעים יוצרים את מנגנון הפיקוח, כי הם בודקים ומעירים.

דניאלה גורני: אין סתירה.

משה טרי: אתה צודק.

משה טרי: באחת הישיבות שהיו כאן דיברתי על זה.

משה טרי: אתה צודק.

משה טרי: אם אתה שואל אותי, הציבור לא תמיד עושה את זה.

בנימין אלון: ציבור המשקיעים.

משה טרי: אבל זה תהליך מתמשך של שיפור.

משה טרי: מה שאמרת קודם לגבי חינוך הציבור – אתה צודק, גם זה על סדר יומנו.

ניסן סלומינסקי: חוץ מזה אתם עושים פיקוח.

גד סואן: אני מציע לרשות לעסוק גם בחינוך המשקיעים.

ניסן סלומינסקי: ראיתי את הברוקרים, איך הם עושים ניתוח "סופר-דופר" ומנסים לאתר, ולפי זה ממליצים למשקיעים.

ניסן סלומינסקי: היום מעטים המשקיעים הקטנים, שהולכים לקנות לבד.

ניסן סלומינסקי: הרוב עושים זאת דרך יועץ אובייקטיבי.

ניסן סלומינסקי: הבנקים יתחילו לעשות את זה.

ניסן סלומינסקי: עד כה הם עסקו רק בעניינים שלהם, אבל עכשיו הם יצטרכו לנתח ניתוח אמיתי.

משה טרי: אני מתנגד נחרצות לדברי מר גד סואן.

משה טרי: אנחנו הולכים בגישה ליברלית, אבל כאן מדברים על מי שהורשע בעבירות דיווח.

משה טרי: בשום אופן אי אפשר להתיר את זה.

משה טרי: שנושא משרה, אפילו אם פוטר, ההנחה היא שזה לא היה לבד.

ניסן סלומינסקי: זה מה שאמרתי, לפעמים זה הש"ג.

משה טרי: בדבר הזה אנחנו נחרצים.

ניסן סלומינסקי: אני מסכים.

ניסן סלומינסקי: נשמע את התיקונים.

דניאל רימון: אני קוראת את התיקונים: בתקנות ניירות ערך (תקופה להגשת הזמנות לניירות ערך המוצעים בתשקיף) גם בתקנה 2 וגם בתקנה 3 אנחנו מבקשים למחוק את המילים "ותסתיים לא יאוחר מ-45 ימי עסקים מיום פרסומו".

דניאל רימון: הן לא מורידות ולא מעלות.

דניאל רימון: אעביר נוסח מתוקן לוועדה.

דניאל רימון: בתקנות ניירות ערך (תנאים להצעה על-פי תשקיף מדף) אנחנו מבקשים, לנוכח הערת איגוד החברות, שבתקנה 1(1)(א) בתחילתה יבוא "מצאה הרשות כי".

דניאל רימון: בתקנות ניירות ערך (הצעת מדף של ניירות ערך), אנחנו מבקשים שבתקנה 3 המילים "באופן שבו מוגש דוח לפי סעיף 36 לחוק" יוסרו, כי הן לא מוסיפות דבר.

דניאל רימון: בתקנה 4 אנחנו מבקשים לשנות את המשפט "יכלול כל פרט העשוי להיות חשוב...

דניאל רימון: עדכניים".

דניאל רימון: אקרא את הנוסח: " בדוח הצעת מדף יובאו כל שינוי או חידוש אשר אירעו בעסקי התאגיד בכל עניין שיש לתארו בתשקיף המדף, ויכול המציע לכלול אותם על דרך של הפניה.

דניאל רימון: כן יכלול גם את הפרטים שלהלן, ככל שהם נוגעים להצעה".

דניאל רימון: כל ההמשך כפי שהוא כתוב.

דניאל רימון: בתקנות ניירות ערך (פרטי התשקיף, מבנהו וצורתו), נבקש לתקן, בעקבות פנייה אלינו, את תקנה 72(א)(10):

דניאל רימון: להסיר התקנות 44ג 45 ו-45א, קרי שלא יתבקש תיאור זהות בעלי שליטה, דירקטורים ונושאי משרה בכירה, כי המידע מצוי בציבור.

דניאל רימון: בתקנת משנה (ג) באותה תקנה כתוב בטעות "תקנה 73".

דניאל רימון: צ"ל "יכלול גם את כל הפרטים המפורטים בתקנת משנה (ד)".

דניאל רימון: תיקון אחרון: בינתיים פורסם תיקון 147 לפקודת מס הכנסה לגבי ריטים.

דניאל רימון: מבקשים בתקנה 4(ב) לתקנות ניירות ערך (אגרת בקשה למתן היתר לפרסום תשקיף), במקום סעיף 129ו יבוא סעיף 64א (2)(א).

ניסן סלומינסקי: תודה.

ניסן סלומינסקי: אני משבח את מר משה טרי באופן אישי ואת הרשות לניירות ערך על הפעולה החשובה הזאת.

ניסן סלומינסקי: אני מעלה להצבעה את שש התקנות, צמוד לתיקונים שנאמרו.

ניסן סלומינסקי: מאחר שאין חבר כנסת שמוכן לאמץ את העמדה שלכם,

גד סואן: אנחנו מסירים זאת, לאור דברי מר טרי.

דניאל רימון: עו"ד שילה הסב תשומת הלב ששכחתי בתקנה 72(ג)(1) לתקנות פרטי תשקיף גם שם, לאור בקשתם, בתקנת משנה (א) יוספו המילים "מצאה הרשות כי".

ניסן סלומינסקי: אני קורא את שמות התקנות ונצביע עליהן: תקנות ניירות ערך (אגרת בקשה למתן היתר לפרסום תשקיף) (תיקון), התשס"ה-2005; תקנות ניירות ערך (אגרת טיפול בהקצאת ניירות ערך חברה רשומה שהוצאו שלא לציבור) (תיקון), התשס"ה-2005; תקנות ניירות ערך (פרטי התשקיף, מבנהו וצורתו) (תיקון), התשס"א-2005; תקנות ניירות ערך (תנאים להצעה על-פי תשקיף מדף), התשס"ה-2005; תקנות ניירות ערך )(הצעת מדף של ניירות ערך), התשס"א-2005; תקנות ניירות ערך (תקופה להגשת הזמנות לניירות ערך המוצעים בתשקיף), התשס"ה-2005.

ניסן סלומינסקי: מי בעד אישור התקנות, בשינויים שנאמרו כאן?

ניסן סלומינסקי: אושר פה אחד.

ניסן סלומינסקי: אין מתנגדים ואין נמנעים.

ניסן סלומינסקי: הצלחה גדולה.

בנימין אלון: מה הפרוצדורה?

בנימין אלון: השר חתום, הוא לא השר.

בנימין אלון: זה אפשרי?

טמיר כהן: השר החדש מאמץ, יש לנו אישור.

ניסן סלומינסקי: הוא מאשר את כל חתימות השר הקודם, הוא לא יודע מה בדיוק, אבל הוא אישר.

אהוד רצאבי: נזהרתי שלא להיסחף בהתרגשות של מר טרי, שמא האופוזיציה תפיל דברים.

אהוד רצאבי: אבל זה עבר.

אהוד רצאבי: מכיוון שהתקנות עברו, ואני מקווה שהציבור מבין כמה הדבר הזה חשוב.

אהוד רצאבי: זה נותן אפשרות להנפיק חברות, גישה לשוק ההון, כל התחרות שאנחנו כל כך רוצים להכניס לשוק.

אהוד רצאבי: זה יוצא מן הכלל.

אהוד רצאבי: זו מערכת הרבה יותר זולה, הרבה יותר גמישה.

אהוד רצאבי: "שאפו" לכל הצוות.

אהוד רצאבי: רואי החשבון, אני לא דואג להם.

משה טרי: תודה.

ניסן סלומינסקי: תודה.

ניסן סלומינסקי: אנחנו יוצאים להפסקה של רבע שעה לבקשת היושב-ראש.